
ФОРМУЛЯР ЗА КАНДИДАТСТВАНЕ*

До 1 юли 2020 на budilnik@bcnl.org ни изпрати за конкурса ГРАЖДАНСКИ БУДИЛНИК 2020 на Български център за нестопанско право твои авторски фотографии, илюстрации или текстове в конкурса , които разказват за:
>> Солидарността между хората и силата на сдружаването в името на обществено значими каузи;
>> Важността да изразяваме и да изискваме да бъде чута гражданската ни позиция по актуални социални теми и проблеми, дори когато не можем да се събираме на мирни протести навън, но можем да я отправяме като общност онлайн чрез средствата на дигиталните технологии;
>> Свободата на словото, което не може да се карантинира зад маски и ограничения.
Авторските творби могат да стъпват върху реални примери и събития, случили се от началото на извънредното положение до днес, които отразяват личното ти отношение като творец към значимостта на правото на сдружаване, правото на мирни събрания или свободата на словото по време на кризата и след нея.

ПРАВИЛА ЗА УЧАСТИЕ:
· Кандидатстващите фотографии, илюстрации и текстове трябва да бъдат авторски произведения, които изследват и/или да отразяват отношение към гражданските права и свободи по време на криза съгласно зададената тема на конкурса.
· Всеки автор може да подаде до 5 творби за участие във всяка една от трите категории на конкурса.
· Към кандидатурата задължително се посочват категория, заглавие и кратка аргументация на творческата идея / замисъл, реферираща към избраното право / права (максимум до 150 думи или 1000 символа). Кандидатите посочват и две имена, имейл и телефон връзка.
· В категория „ФОТОГРАФИЯ“ се приемат професионални фотографии и любителски снимки (дигитални или аналогови);
· В категория „ИЛЮСТРАЦИЯ“ се приемат рисунки, живопис, илюстрации, графични изображения, колажи, типографски работи и комикси;
· В категория „ТЕКСТ“ се приемат есета, текстове с поезия, проза, както и публицистични текстове. Текстовете трябва да са с максимална дължина до 1,500 думи.
· [bookmark: _GoBack]Авторите, чиито творби са отличени в конкурса и са класирани за включване в изложбите, следва да разрешат и изрично да предоставят на Български център за нестопанско право - организатор на конкурса „Граждански будилник“ 2020 - и на Столична община - финансираща институция и управляваща Столична програма „Култура“ - безвъзмездно право на ползване върху авторските творби за популяризиране на резултатите от конкурса и разпространение на творбите с некомерсиална цел посредством изложбите. Български център за нестопанско право и Столична община не разпространяват и не популяризират по никакъв начин некласирани от журито авторски произведения, получени на етап кандидатстване.

Автор: ................................................
Имейл: ................................................
Телефон: ................................................
Категория: ................................................
Заглавие на творбата/серията творби: ................................................
Кратко описание на творческата идея/замисъл (максимум до 150 думи или 1000 символа): 
..........................................................................................................................................................................................
..........................................................................................................................................................................................
..........................................................................................................................................................................................
..........................................................................................................................................................................................
..........................................................................................................................................................................................

* Попълвайки формуляра за кандидатстване, Вие декларирате, че сте информирани, че личните Ви данни (имена, имейл, телефон за връзка) се обработват от Български център за нестопанско право за целите на организиране, популяризиране и отчитане на конкурса пред финансиращите го организации. Обработването на личните Ви данни е въз основа на изпълнение на сключен между нас и Столична община договор и легитимния ни интерес.

